കുട്ടനാട്ടില് ജനങ്ങളെ അടിയന്തരമായി ഒഴിപ്പിക്കാന് ഉത്തരവ് ആലപ്പുഴ: കുട്ടനാട്, അപ്പര് കുട്ടനാട് മേഖലകളിലെ ജനങ്ങളെ അടിയന്തരമായി ഒഴിപ്പിച്ച് സുരക്ഷിത കേന്ദ്രങ്ങളിലേക്കു മാറ്റാന് റവന്യൂ മന്ത്രി കെ. രാജന്, ജില്ലയുടെ ചുമതലയുള്ള ഫിഷറീസ് മന്ത്രി സജി ചെറിയാന്, കൃഷിമന്ത്രി പി. പ്രസാദ് എന്നിവരുടെ നേതൃത്വത്തില് ഇന്നലെ വൈകിട്ട് ആലപ്പുഴയില് ചേര്ന്ന യോഗത്തില് തീരുമാനിച്ചു. ഒഴിപ്പിക്കല് ഇന്നു തന്നെ നടപ്പാക്കും. ജനങ്ങളെ സുരക്ഷിത കേന്ദ്രങ്ങളിലേക്ക് മാറ്റുന്നതിന് ദുരന്ത നിവാരണ നിയമപ്രകാരം ജില്ലാ ദുരന്ത നിവാരണ അതോറിറ്റി ചെയര്മാന് കൂടിയായ ആലപ്പുഴ ജില്ലാ കലക്ടര് എ. അലക്സാണ്ടര് ഇന്നലെ രാത്രിയില് ഉത്തരവ് പുറപ്പെടുവിച്ചു. ജനങ്ങള് വീടുവിട്ടുപോകാന് തയാറാകുന്നില്ലെങ്കില് ദുരന്തനിവാരണ നിയമപ്രകാരമുള്ള നടപടികള് സ്വീകരിക്കാനും നിര്ദേശം. നിലവില് ആശങ്കാജനകമായ സാഹചര്യമില്ലെങ്കിലും കക്കി ഡാം തുറക്കുകയും പമ്ബ ഡാമിന്റെ ഷട്ടറുകള് ഇന്ന് തുറക്കാന് തീരുമാനിച്ചതിനാലുമാണു നടപടി. അപകടസാധ്യതാ മേഖലകളില്നിന്ന് ആളുകളെ സുരക്ഷിത സ്ഥാനങ്ങളിലേക്ക് മാറ്റുന്നതിന് പഞ്ചായത്ത് പ്രസിഡന്റുമാരും ജനപ്രതിനിധികളും വില്ലേജ് ഓഫീസര്മാരും സജീവ ഇടപെടല് നടത്തണം. കുട്ടനാട് മേഖലയില്നിന്ന് മാറ്റുന്നവരെ അമ്ബലപ്പുഴ, ചങ്ങനാശേരി താലൂക്കുകളിലെ കേന്ദ്രങ്ങളിലാണ് താമസിപ്പിക്കുക. ഒഴിപ്പിക്കല് നടപടികള് ഏകോപിപ്പിക്കുന്നതിനായി ഉദ്യോഗസ്ഥരെയും നിയോഗിച്ചു.